**OPĆINA LIŠANE OSTROVIČKE**

**O B R A Z L O Ž E NJ E**

**II Izmjena i dopuna Proračuna Općine Lišane Ostrovičke za 2023. godinu**

U skladu s odredbama Zakona o proračunu („Narodne novine“ broj 144/21), Općinsko vijeće Općine Lišane Ostrovičke donosi II Izmjene i dopune proračuna za 2023. godinu

Ovim II Izmjenama i dopunama proračuna Općine Lišane Ostrovičke za 2023. godinu mijenjaju se podaci za 2023. godinu , projekcije za 2024. i 2025. godinu ostaju iste.

II Izmjene i dopune proračuna za 2023. godinu odnose se na korekcije u odnosu na I Izmjene i dopune proračuna kako slijedi:

* Ukupni prihodi i primici se povećavaju se za……… 80.234,92 eura,
* Ukupni rashodi i izdaci se povećavaju za……………..82.434,92 eura
* Razlika između prihoda i rashoda………………………… 2.200,00 eura
* Račun financiranja izdaci za financijsku imovinu

i otplate zajmova se smanjuju ……………………………….-2,200,00 eura

**OPĆI DIO**

1. **RAČUN PRIHODA I RASHODA**

**PRIHODI**

Prihodi poslovanja i povećavaju se, odnosno smanjuju na slijedećim pozicijama:

1. Prihodi od poreza povećavaju se za 10.234,92 eura
2. Pomoći iz inozemstva i od subjekata unutar općeg proračuna povećavaju se za 34.000,00 eura
3. Prihodi od imovine povećavaju se za 2.000,00 eura
4. Prihodi od prodaje proizvoda i robe te pruženih usluga i prihodi od donacija povećavaju se za 19.000,00 eura
5. Prihodi od prodaje neproizvedene dugotrajne imovine povećavaju se za 10.000,00 eura

**RASHODI**

Rashodi poslovanja i rashodi za nabavu financijske imovine povećavaju se na slijedećim pozicijama:

* Materijalni rashodi se povećavaju za 7.289,19 eura
* Pomoći dane u inozemstvo i unutar općeg proračuna povećavaju se za 670,00 eura
* Naknade građanima i kućanstvima na temelju osiguranja i druge naknade smanjuju se za 1.675,00 eura
* Rashodi za nabavu proizvedene dugotrajne imovine povećavaju se za 76.150,73 eura
1. **RAČUN FINANCIRANJA**

Račun financiranja sadrži podatke o primicima od zaduživanja i izdacima za financijsku imovinu i otplate zajmova. Ovim II izmjenama i dopunama proračuna za 2023. godinu smanjuju se izdaci za otplatu glavnice primljenih kredita i zajmova – povrat poreza po godišnjoj prijavi za 2.200,00 eura.

**POSEBNI DIO**

Rashodi i izdaci u Posebnom dijelu proračuna povećavaju se na slijedeći način:

**003 JEDINSTVENI UPRAVNI ODJEL**

**PROGRAM 1003 JAVNA UPRAVA I ADMINISTRACIJA**

**A100079 – Kratkoročni zajam – povrat poreza na dohodak**

Aktivnost otplata glavnice primljenih zajmova planirana je u iznosu od 17.000,00 eura, a II izmjenama i dopunama smanjena na 14.800,00 eura. Zajam je u cijelosti podmiren.

**PROGRAM 1004 UPRAVLJANJE IMOVINOM**

**K100091 Razvoj prometnih i održivih rješenja i usluge**

I Izmjenama i dopunama projekt nije planiran, a s obzirom da je Općina Lišane Ostrovičke na Javnom natječaju za poticanje razvoja pametnih i održivih rješenja i usluga prošla sa ukupno opravdanim troškovima u iznosu od 75.874,92 eura, II Izmjenama i dopunama unutar projekta planirano je za materijalne rashode 7.289,19 i rashode za nabavu proizvedene dugotrajne imovine u iznosu od 68.585,73 eura

**K100092 Školska dvorana**

Ovaj projekt nije planiran I Izmjenama i dopunama, a II Izmjenama i dopunama proračuna za 2023. godinu planira se stavka od 4.000,00 eura i odnosi se na geomehaničke istražne radove za projekt školske dvorane u Lišanima Ostrovičkim.

**PROGRAM 1008 SOCIJALNA SKRB**

**A100088 Pomoć za ogrijev**

I Izmjenama i dopunama stavka je planirana 1.675,00 eura, a II Izmjenama i dopunama se smanjuje za 1.675,00 eura. Pomoć za ogrjev su sredstva državnog proračuna koji se uplaćuje Općini za isplatu krajnjim korisnicima i nije prihod općine.

**PROGRAM 1011 PROSTORNI PLAN UREĐENJA I UNAPREĐENJE STANOVANJA**

**K100050 Urbanistički plan uređenja – Poslovna zona**

Stavka nije planirana, II Izmjenama i dopunama planira se iznos od 10.000.00 eura a odnosi se na I Izmjene i dopune Urbanističkog plana uređenje proizvodno-poslovne zone Trolokve (IK) Ispod Tkalića mosta.

**PROGRAM 1012 RAZVOJ I SIGURNOST PROMETA**

**K100056 Asfaltiranje cesta Lišane Ostrovičke**

I Izmjenama i dopunama stavka je planirana 67.030,00 eura, II Izmjenama i dopunama stavka se smanjuje na 23.000,00 eura.

**K100057 Asfaltiranje cesta Dobropoljci**

I Izmjenama i dopunama stavka je planirana 42.475,00 eura, II Izmjenama i dopunama stavka se smanjuje na 31.020,00 eura.

**K100058 Asfaltiranje cesta Ostrovica**

I Izmjenama i dopunama stavka je planirana 41.150,00 eura, II Izmjenama i dopunama stavka se povećava na 41.820,00 eura.

Sukladno raspoloživim sredstvima i sredstvima koja su Općini Lišane Ostrovičke odobrena temeljem javnog poziva Ministarstva regionalnog razvoja i fondova EU u 2023. godini je planirano više asfaltiranja u Ostrovici, tako da su stavke za Lišane i Dobropoljce smanjene.

**K100061 Izgradnja nogostupa uz državnu cestu D56**

I Izmjenama i dopunama stavka je planirana 34.620,00 eura, II Izmjenama i dopunama stavka se povećava na 83.000,00 eura.

Temeljem javnog poziva Ministarstva prostornog uređenja, graditeljstva i državne imovine Općini Lišane Ostrovičke odobren je iznos od 35.600,00 eura, tako da uz udio koji se financira iz općinskog proračuna povećanje iznosi 48.380,00 eura.